Aarhuus Stifts-Tidende, 1838-03-24
Et ungt Menneske, der har lært Landvæsenet paa flere store Hovedgaarde, saavel i Sjælland som Jylland, ønsker sig en Plads som Avlsforvalter, til førstkommende Mai. De bedste Attester for Duelighed, kunne tilveiebringes. Det bemærkes at han, dersom der er Børn, findes villig at paatage sig disses Underviisning i de almindelige Skolevidenskaber.